# **Procedura de înregistrare și retragere acces la Platforma GMOIS certificate calificate**

Versiuni

|  |  |  |  |
| --- | --- | --- | --- |
| Nr. versiune | Data | Actualizări | Pag. |
| 1 | 13.07.2018 | Document inițial | 1 |
| 2 | 11.12.2018 | Explicare rol UR si rol Furnizor aferente GMOIS / completare procedura cu instalare certificate CA GMOIS | 1 |
| 3 | 13.08.2020 | un certificat identifica un singur rol si nu poate fi asociat la mai multe roluri | 2 |
| 4 | 13.08.2020 | Eliminare rol furnizor – nu se mai utilizeaza | 1 |

Accesul la Platforma GMOIS este acordat societăților care joacă cel puțin unul din următoarele roluri în piața de gaze din Romania conform Codului Rețelei și a reglementărilor aplicabile:

* Utilizator de rețea (UR) – ROL pentru operatiunile de rezervare capacitate,nominaliziare,renominalizare, acces in PVT, calcul dezechilibre
* Producător de gaze (PROD)
* Operator sistem de distribuție (OSD)
* Operator sistem de înmagazinare (OSI)
* Operator sistem de transport adiacent (OSTA)

Pentru acordarea dreptului de acces societățile trebuie să parcurgă următorii pași :

1. Achiziționarea certificatului digital calificat pentru autentificare în portalul GMOIS
2. Transmiterea solicitării către Transgaz – Formularul de înregistrare semnat de reprezentantul legal al societății solicitante.
3. Primirea confirmării înregistrării accesului în Platforma GMOIS
4. Reînnoirea certificatelor
5. Retragerea accesului la platforma GMOIS
6. Helpdesk Transgaz
7. E-token și certificate eliberate de Transgaz

Accesul la platforma GMOIS se face securizat , utilizând certificate digitale calificate. Aceste certificate se achiziționează de către societatea care dorește acces la Platforma GMOIS și se înrolează în platforma GMOIS conform celor de mai jos.

## **Achiziționarea certificatului calificat pentru autentificare în portalul GMOIS**

Certificatele digitale calificate vor fi achiziționate doar de la un furnizor acreditat de servicii de certificare de încredere. Lista furnizorilor acreditați poate fi consultată la următoarea adresă Web:

[https://webgate.ec.europa.eu/tl-browser/#/tl/RO](https://webgate.ec.europa.eu/tl-browser/%23/tl/RO)

Această listă se actualizează periodic.

Certificatul achiziționat trebuie să îndeplinească următoarele cerințe:

* + Versiunea: **V3**
	+ Algoritmul de semnătură: **sha256RSA**
	+ Cheia Publică: **RSA(2048 Bits)**
	+ Validitatea: **2 ani de zile**
	+ Certificatul trebuie să poată fi utilizat cel puțin pentru:
		- **Creare de semnătură electronică cu valoare legală;**
		- **Autentificare la aplicații / servere;**
		- **Identificarea posesorului certificatului în mediu electronic;**

Nu se poate utiliza un certificat digital pentru mai multe roluri. Fiecare certificat identifica unic utilizatorul si rolul atasat (UR,OSD,OSI,PROD.

## **Transmiterea solicitării către Transgaz**

Pentru înregistrarea în platforma GMOIS a certificatului digital, solicitantul va proceda după cum urmează:

* Completează  Formularul de înregistrare, se semnează de către reprezentantul legal;
* Se semnează electronic (câmpul  Semnătura digitala);
* Atașează o copie a formei fizice a certificatului digital;
* Atașează o copie după certificatul de înregistrare al societății;
* Atașează o copie a licenței ANRE (după caz, pentru: Furnizori de gaze naturale, Producătoride gaze naturale, Operatori ai sistemelor de distribuție, Operatori ai sistemelor de înmagazinare);
* Dacă se dorește rolul de UR pentru încheierea de contracte de rezervare de capacitate se completează și se transmite Anexa nr.2 (la Codul Rețelei pentru Sistemul național de transport al gazelor naturale).
	1. Aceste documente împreună cu împuternicirea reprezentantului legal, se trimit prin e-mail (ca fișiere atașate) la adresa gmois@transgaz.ro

Subiectul e-mailului: “Cerere înregistrare certificat digital – Nume Firmă\_număr”.

Unde Număr - este numărul token-ului, (dacă firma are deja un token atunci numărul o să fie numărul 2).

În termen de două zile lucrătoare de la primirea documentelor , Departamentul Operare va acorda dreptul de acces sau va respinge solicitarea anunțând solicitantul prin email.

## **Primirea confirmării înrolării certificatului in Platforma GMOIS**

În termen de 3 zile de la acordarea dreptului de acces, Transgaz va anunța solicitantul prin email la adresa completată în Formularul de înregistrare asupra acordării accesului la Platforma GMOIS.

## **Importarea Certificatelor publice Transgaz pentru Platforma GMOIS**

Se descarcă arhiva CertPubGMOIS.zip din locația:

<https://www.transgaz.ro/Downloads/CertPubGMOIS.zip>

După dezarhivarea celor două certificate se realizează importul pe stația de lucru. Importul se realizează prin dublu click pe certificat click pe ***Install Certificate -> Next -> Next -> Finish*** .

Recomandarea TRANSGAZ:

De la furnizorul de certificate digitale se va instala driver-ul oficial pentru e-tokene -le care se află în folosință.

## **Reînnoirea certificatelor.**

Pentru reînnoirea certificatelor, utilizatorii vor relua procedura , actualizarea certificatului pe dispozitivul electronic făcându-se conform cu specificația furnizorului de certificat digital calificat.

## **Recomandări pentru reînnoirea certificatelor digitale**

1. Demarați din timp operațiunea de reînnoire a certificatului digital

și când ați primit confirmarea emiterii noului certificat:

2. NU descărcați imediat certificatul nou pe token.

Completați formularul de înregistrare cu datele noului certificat.

Trimiteți formularul de înregistrare și o copie a formei fizice a noului certificat la gmois@transgaz.ro iar originalul la SNTGN Transgaz SA, Departamentul Operare.

După ce primiți confirmarea înregistrării certificatului:

3. Descărcați certificatul nou pe token (până atunci folosiți certificatul vechi). Pentru anumiți furnizori de certificate, acest pas poate să difere. După transmiterea cheii publice către Transgaz prin semnarea digitală a formularului de înregistrare, în cazul reînnoirii, înrolarea va dura maxim 2 zile lucrătoare.

## **Retragerea accesului la platforma GMOIS**

Retragerea de acces la platforma GMOIS a unui certificat calificat înregistrat pe platformă se face de către Transgaz în maxim o zi de la primirea unei adrese din partea societății care dorește retragerea. Adresa trebuie să conțină datele de identificare a certificatului :

|  |  |
| --- | --- |
| Cheie publica (Public key) |  |
| E-mail (E) Adresa de e-mail a deținătorului de certificat .  |  |
| Nume comun (Common Name,CN) |  |
| Unitate Organizațională (Organisational Unit, OU) |  |
| Organizație (Organisation, O) |  |
| Țara (Country, C) |  |
| Localitatea (Locality, L) |  |

Adresa semnată de reprezentantul legal al societății se va transmite electronic la adresa de e-mail gmois@transgaz.ro

## **Helpdesk Transgaz**

Urmare înrolării certificatului, utilizatorul va primi pe email credențialele de acces pentru platforma <https://helpdesk.transgaz.ro>, utilizată pentru comunicările ulterioare cu utilizatorii GMOIS.

Documentația aferentă utilizării se poate găsi pe pagina de web a Transgaz la adresa <http://www.transgaz.ro/sites/default/files/uploads/users/admin/manual_de_utilizare_helpdesk_transgaz.pdf>

## **E-token și certificate eliberate de Transgaz**

Dispozitivele electronice eliberate de Transgaz se pot folosi în continuare pentru accesul la Platforma GMOIS .